ભારતીય મૂળની ગણાતી નિક્કી હેલીનું નામ ટ્રમ્પ સાથે ઉછળ્યું અને નિક્કીએ બચાવ કરવો પડ્યો છે. જોકે એક બૂક અને તેના લેખકે બૂકની પબ્લિસિટી માટે કરેલા અટકચાળાથી વાત વધારે ચગી હતી. કોઈ નક્કર આધાર નિક્કી અને ટ્રમ્પને જોડી શકાય તેવો નથી. હકીકતમાં ચૂંટણી પહેલાં ટ્રમ્પ પોતાના પક્ષની પ્રાઇમરીમાં સ્પર્ધા કરી રહ્યાં હતાં ત્યારે સાઉથ કેરોલિનામાં નિક્કી હેલીએ તેમનો જોરદાર વિરોધ કર્યો હતો. પરંતુ એ પ્રાઇમરી ટ્રમ્પ જીતી ગયાં અને બાદમાં પ્રમુખ તરીકે પણ જીત્યાં. તે પછી નિક્કી હેલીને યુએનમાં પ્રતિનિધિ તરીકે મોકલીને ટ્રમ્પે તેમને સારું સ્થાન પણ આપ્યું છે. જૂની વાત ભૂલીને નિક્કીએ ટ્રમ્પ કેમ્પમાં અગત્યનું સ્થાન મેળવ્યું છે.